Rikunarita-ORG/Wikinium huggingface dataset:
# mun Wenu

sitelen pi mun Wenu.
sitelen selo pi mun Wenu. ilo Winela 9 li sitelen e ni.
suno mi la, **mun Wenu** (toki Lasina: *Venus*, sitelen mun: ) li mun nanpa tu. suli pi mun Wenu li sama e suli pi ma sike Tela. mun Wenu li jo e kon mute. tan ni la ona li seli mute. kon li len e selo, li awen e seli. mun ante la selo ona li seli mute. ona li jo e kon mute la sina ken ala lukin e selo. kon ona li jaki. selo ona li supa mute. taso, nena pi pana telo suno li lon selo ale. jan sona li pilin e ni: tenpo pini mute la mun Wenu li sama e ma sike Tela. tu li jo e kon, li suli sama, li seli sama. tan ni la jan li toki e ni: mun Wenu li jan sama pi ma sike Tela. mun Wenu li jo ala e mun lili. nimi pi mun Wenu li sama e jan sewi tan nasin sewi Loma. jan sewi ni li lawa e olin, e unpa, e mama.

### ilo pi mun Wenu

ma Sesesele li pana e ilo mun mute tawa mun Wenu. ilo ni li kulupu pi ilo Winela (*toki Losi: Вене́ра*), li kama sona e ijo mute pi mun Wenu. ilo Winela 3 li kama lon selo pi mun Wenu. taso, ona li pakala tan ni: ona li jo ala e wawa li ken ala toki tawa ma Sesesele. ilo Winela 4 li kama insa kon la kon li pakala e ona. taso, ona li ken pilin e kon kepeken ilo ona. ilo Winela 7 li kama lon selo kepeken tenpo lili. ona li kama sona e seli selo e ni: telo li lon ala. ilo Winela 9 li kama lon selo li sitelen e selo.

ma Mewika li pana kin e ilo. ilo ni li tan kulupu pi ilo Mawine (*toki Inli: Mariner*). ilo Mawine 2 li pilin e wawa kon kiwen e kon e suli pi mun Wenu. ilo Mawine 5 li pilin e wawa kon pi lukin ala. ona li pilin kin e kon e wawa kon kiwen.
# mun Jupite

sitelen pi mun Jupite.
mun Ijo en mun Elopa en mun Kanimi en mun Kaliso li sike e mun Jupite.
suno mi la, **mun Jupite** anu **mun Jowi** (toki Lasina la: **Iūpiter* anu *Iovis**, "mama pi kon sewi") li mun nanpa luka. kulupu suno la, ona li suli mute. ona li kon taso li jo ala e ma kiwen.
kon ona li lete. taso, insa ona li seli mute. ma la, mun Jupite li suno lukin. taso, mun Jupite li pali ala e suno sin. sike loje suli li lon selo ona. suli pi sike ni li sama ma tu wan. nimi pi mun Jupite li sama e jan sewi lawa pi nasin sewi Loma.

mun lili mute li sike e mun Jupite. mun mute li lili mute. taso, mun tu tu li suli. nimi ona li mun Elopa, li mun Kanimi, li mun Kaliso, li mun Ijo. jan Kalilejo Kalili li alasa e ona mute.
# seli Kewen

seli Sesijo en seli Kewen
**seli Kewen** (toki Inli la: *Kelvin*) li wan ilo tawa suli seli lon kulupu wan Si. sitelen lili ona li sitelen "K". ona li pona tawa sona pi esun seli(?) tan ni: seli Kewen 0 li lete nanpa wan lon ale(?).

telo li lete li wile kama kiwen la, seli ona li 273.15 K.
# ma Elasija

| ma Elasija
 Eurasia |
| --- |
|  |
| ma Elasija (laso) |
| ma lili | o suli
**ma lili**
ma Aja ma Akan ma Anku ma Antola ma Asepasan ma Ele ma Elina ma Epanja ma Esalasi ma Esi ma Ilaka ma Ilan ma Imala ma Intonesija ma Isale ma Isilan ma Italija ma Jaman ma Juke ma Kanpusi ma Kanse ma Kasa ma Kata ma Katelo ma Kilisa ma Kiposi ma Kuwe ma Lajo ma Lanka ma Lawi ma Lijatuwa ma Lisensan ma Lominija ma Lowasi ma Lowenki ma Lowensina ma Lunpan ma Lusepu ma Lusi ma Malesija ma Masu ma Mata ma Mijama ma Monako ma Monko ma Mosijo ma Motowa ma Nepa ma Netelan ma Nijon ma Nosiki ma Opeki ma Pakisan ma Palen ma Palata ma Panla ma Pelalusi ma Pesije ma Pilipina ma Pilisin ma Pokasi ma Posan ma Posuka ma Potuke ma Pune ma Sajusi ma Samalino ma Seki ma Sensa ma Sewenamaketonija ma Sikimen ma Simolete ma Sinakola ma Sinkapo ma Sipe ma Siwewi ma Sonko ma Sopisi ma Soson ma Sulija ma Sumi ma Suwasi ma Tansi ma Tawan ma Tawi ma Tosi ma Tosiki ma Tuki ma Tuku ma Ukawina ma Uman ma Utun ma Wasikano ma Wije
 |
| mute jan | 5,600,000,000 |

**ma Elasija** (toki Lasina la: *Eurasia*) li ma suli li ma suli wan ala li kipisi pi ma Apika Elasija. ona li jo e ma Elopa e ma Asija. ma mute li lon ma Elopa taso anu ma Asija taso. ma Losi en ma Tuki li lon ma Elopa lon ma Asija kin. kin ma Aja en ma Asepasan en ma Kasa en ma Katelo en ma Kiposi li ken lon ma Elopa anu ken lon ma Asija. taso jan li sona ala e linja kipisi tawa ma Elopa tawa ma Asija.

o suli
ma suli

ma Amelika (ma Amelika lete · ma Amelika seli) · ma Antasika · ma Apika · ma Elasija (ma Asija · ma Elopa) · ma Okejanija
# ma Simolete

| ma Simolete
 Timor-Leste |
| --- |
|  len ma |  sitelen lawa |
| **kalama musi ma** |
| Pátria (ma mama)  |
|  |
| ma Simolete lon sike ma (laso) |
| ma tomo lawa | ma tomo Sili |
| toki lawa | toki Tetun toki Potuke |
| mani | mani Tala Mewika (USD) |
| ISO 3166 | TL |

**ma Simolete** (toki Tetun la: *Timór-Leste*) li ma lon ma Asija. ma Intonesija li lon poka ona.

tenpo pini la, ma Potuke li lawa e ma Simolete. tenpo sike 1975 la, ona li toki e lawa sin. kulupu utala pi ma Intonesija li lanpan e Simolete. kulupu utala li moli e jan mute pi ma Simolete. tenpo sike 1999 la, ma mute wan li open lawa e ma Simolete. tenpo sike 2002 la, anpa ala li kama.

ma Asija la, ma Simolete en ma Pilipina taso la, nasin sewi Katolika li nasin sewi nanpa wan.

ma Asija

|  |  |
| --- | --- |
| ma Asija lete | ma Lusi |
| ma Asija pi open suno | ma Anku · ma Monko · ma Nijon · ma Sonko · ma Soson · ma Tawan |
| ma Asija insa | ma Kasa · ma Kilisa · ma Opeki · ma Sikimen · ma Tosiki |
| ma Asija pi pini suno | ma Aja · ma Asepasan · ma Ilaka · ma Imala · ma Isale · ma Jaman · ma Kata · ma Katelo · ma Kiposi · ma Kuwe · ma Lunpan · ma Masu · ma Palen · ma Pilisin · ma Sajusi · ma Sulija · ma Tuki · ma Uman · ma Utun |
| ma Asija seli pi open suno | ma Intonesija · ma Kanpusi · ma Lajo · ma Malesija · ma Mijama · ma Pilipina · ma Pune · ma Simolete · ma Sinkapo · ma Tawi · ma Wije |
| ma Asija seli | ma Akan · ma Ilan · ma Lanka · ma Nepa · ma Pakisan · ma Palata · ma Panla · ma Siwewi · ma Tuku |